DA Den Europæiske Unions Tidende C 366/8

Domstolens dom (Fjerde Afdeling) af 27. september 2012 — Zuckerfabrik Jülich AG mod Hauptzollamt Aachen (sag C-113/10), British Sugar plc mod Rural Payments Agency, an Executive Agency of the Department for Environment, Food & Rural Affairs (sag C-147/10) og Tereos — Union de coopératives agricoles à capital variable mod Directeur général des douanes et droits indirects, Receveur principal des douanes et droits indirects de Gennevilliers (sag C-234/10) (anmodninger om præjudiciel afgørelse fra Finanzgericht Düsseldorf — Tyskland, High Court of Justice (Chancery Division) — Det Forenede Kongerige og Tribunal de grande instance de Nanterre– Frankrig)

(Forenede sager C-113/10, C-147/10 og C-234/10) (1)

(Fælles landbrugspolitik - fælles markedsordning - sukker- og isoglucoseproducenter - beregning af produktionsafgifter - gyldigheden af en beregningsmetode, hvormed der tages hensyn til fiktive restitutionsbeløb for de mængder sukker, der er eksporteret uden restitutioner - lovgivningens tilbagevirkende kraft - valutakurs - tilkendelse af renter)

2012/C 366/13

Processprog: tysk, engelsk og fransk

De forelæggende retter

Finanzgericht Düsseldorf, High Court of Justice (Chancery Division) og Tribunal de grande instance de Nanterre

Parter i hovedsagen

Sagsøgere: Zuckerfabrik Jülich AG (sag C-113/10), British Sugar plc (sag C-147/10) og Tereos — Union de coopératives agricoles à capital variable (sag C-234/10)

Sagsøgte: Hauptzollamt Aachen (sag C-113/10), Rural Payments Agency, an Executive Agency of the Department for Environment, Food & Rural Affairs (sag C-147/10) og Directeur général des douanes et droits indirects, Receveur principal des douanes et droits indirects de Gennevilliers (sag C-234/10)

Sagens genstand

(Sag C-113/10)

Anmodning om præjudiciel afgørelse — Finanzgericht Düsseldorf — gyldigheden af Kommissionens forordning (EF) nr. 1193/2009 af 3. november 2009 om berigtigelse af forordning (EF) nr. 1762/2003, (EF) nr. 1775/2004, (EF) nr. 1686/2005 og (EF) nr. 164/2007 og om fastsættelse af produktionsafgifterne i sukkersektoren for produktionsåret 2002/03, 2003/04, 2004/05, 2005/06 (EUT L 321, s. 1) under hensyn til retssikkerhedsprincippet og princippet om beskyttelse af den berettigede forventning — forordningens tilbagevirkende kraft — beregningsmetoden for produktionsafgifter

(Sag C-147/10)

Anmodning om præjudiciel afgørelse — High Court of Justice (Chancery Division) — gyldigheden af Kommissionens forordning (EF) nr. 1193/2009 af 3. november 2009 om berigtigelse af forordning (EF) nr. 1762/2003, (EF) nr. 1775/2004, (EF) nr. 1686/2005 og (EF) nr. 164/2007 og om fastsættelse af produktionsafgifterne i sukkersektoren for produktionsåret 2002/03, 2003/04, 2004/05, 2005/06 (EUT L 321, s. 1) — tilbagebetaling af beløb opkrævet på grundlag af ugyldige fællesskabsfordringer — fastsættelse af den gældende vekselkurs

(Sag C-234/10)

Anmodning om præjudiciel afgørelse — Tribunal de grande instance de Nanterre — gyldighed i forhold til artikel 15 i Rådets forordning (EF) nr. 1260/2001 af 19. juni 2001 om den fælles markedsordning for sukker (EFT L 178, s. 1) af Kommissionens forordning (EF) nr. 1193/2009 af 3. november 2009 om berigtigelse af forordning (EF) nr. 1762/2003, (EF) nr. 1775/2004, (EF) nr. 1686/2005 og (EF) nr. 164/2007 og om fastsættelse af produktionsafgifterne i sukkersektoren for produktionsåret 2002/03, 2003/04, 2004/05 og 2005/06 (EUT L 321, s. 1) — fastsættelse af produktionsafgifterne i sukkersektoren — fastsættelse af det gennemsnitlige tab

Konklusion

1) Bestemmelserne i Kommissionens forordning (EF) nr. 1193/2009 af 3. november 2009 om berigtigelse af forordning (EF) nr. 1762/2003, (EF) nr. 1775/2004, (EF) nr. 1686/2005 og (EF) nr. 164/2007 og om fastsættelse af produktionsafgifterne i sukkersektoren for produktionsåret 2002/03, 2003/04, 2004/05, 2005/06, med undtagelse af artikel 3, som allerede er blevet annulleret som følge af Den Europæiske Unions Rets annullation af artikel 2 i Kommissionens forordning (EF) nr. 1686/2005 af 14. oktober 2005 om fastsættelse for produktionsåret 2004/05 af produktionsafgifterne samt koefficienten for tillægsafgiften for sukker ved dom af 29. september 2011, Polen mod Kommissionen (sag T-4/06), er ugyldige.

2) Den valutakurs, der skal anvendes ved beregningen af den kompensation, der skal betales med hensyn til de for meget betalte produktionsafgifter i sukkersektoren, skal, i mangel af EU-retlige bestemmelser herom, fastsættes i medfør af den berørte medlemsstats nationale ret.

3) Det følger af EU-retten, at borgere, der har krav på tilbagebetaling af produktionsafgifter i sukkersektoren, som er betalt med urette, og som er fastsat ved en ugyldig forordning, også har krav på betaling af de dertilhørende renter. En national ret kan ikke gøre brug af sin skønsbeføjelse til at afvise, at der skal betales renter af beløb, som en medlemsstat har opkrævet på grundlag af en ugyldig forordning, med den begrundelse, at denne medlemsstat ikke vil kunne gøre krav på tilsvarende renter af Den Europæiske Unions egne indtægter.

(1) EUT C 134 af 25.5.2010.

EUT C 148 af 5.6.2010.

EUT C 221 af 14.8.2010.